Christchurch
Store norske leksikon,Geografi,Verdens geografi,Oseania,New Zealands geografi
Christchurch er en by i New Zealand, på østsiden av Sørøya. Byen hadde 389 700 innbyggere i 2016. 90 prosent av befolkningen har helt eller delvis europeisk bakgrunn, mens 7 prosent er maori. Christchurch ble grunnlagt i 1848.
Næringsliv og kultur Det drives allsidig industri i Christchurch, med blant annet næringsmiddelindustri, tekstil- og kjemisk industri. Byen er sete for Canterbury universitet (1873) og har anglikansk og katolsk domkirke. Den huser også en katedral og flere museer. Samferdsel Havnebyen Lyttelton ligger 10 km lenger sørøst, og der drives det eksport av ull, kjøtt, meieriprodukter og korn, og import av olje, jern og stål. Byen har også internasjonal lufthavn. Byen er også kjent som «Garden City of the Plains» da byen er forsyningsbase for forskningsstasjoner i Antarktis. Historie Christchurch ble i februar 2011 rammet av et jordskjelv med styrke 6,3 på Richters skala og 180 mennesker mistet livet. I desember 2011 ble byen rammet av et nytt jordskjelv med styrke 5,8 på Richters skala. I januar 2012 rammet nok et skjelv med styrke 5,5. Skjelvene har ført til svært omfattende skader.Byen ble i mars 2019 rammet av et terrorangrep, med 49 drepte og omlag 50 skadde. Les mer i Store norske leksikon New Zealand